להסתכל בעין צלולה על שקר. זה גרוטסקי שיכול להיות גם סוף טוב. שכחתי איך שאנשים מגנים על עצמם בסתר. זה יפה הוא בטח חשב שאני מתוסבכת. שיקרתי. לגלות שוב שאין פה אהבה. זה עצוב הוא בטח חשב שאני מפחדת. התרחקתי. להחזיר לו מבט בחשכה. זה בנלי הרגשתי את העיניים שלו עלי כל הלילה. נרדמתי. איך אנשים בונים מגדלים מולך. זה פתטי הוא בטח חשב שאני מובכת. צחקתי. איך אנשים חושבים שהם קוראים אותך. זה מצחיק הוא בטח חושב שאני מאוהבת.